Іс№2-

Ш Е Ш І М

Қазақстан Республикасы атынан

2015 жылғы 07 тамыз А. қаласы

А. облысының кәмелетке толмағандар істері жөніндегі мамандандырылған ауданаралық соты құрамында төрағалық етуші судья Ү., хатшылықта Ж, А. қаласы білім бөлімінің қорғаншылық және қамқоршылық органының өкілі Ш-ның, талапкер Н-ның, талапкердің өкілі С-ның, жауапкер С-тың, жауапкердің өкілі Ш-ның қатысуларымен сот мәжілісінде талапкер Н-ның жауапкер С-ке баланың тұрғылықты жерін анықтау туралы азаматтық ісін қарап,

А Н Ы Қ Т А Д Ы:

Талапкер Н. сотқа талап арыз жазған. Онда өзі жауапкер С-пен 27 тамыз 2011 жылы заңды некеге отырғанын көрсеткен. Ортақ некеден кәмелетке толмаған 11 шілде 2012 жылы туылған Б. атты баласы бар. А. қалалық сотының 25 мамыр 2015жылғы шешіміне сәйкес жауапкермен араларындағы неке бұзылғанын, жауапкер баланы бермейтінін көрсеткен. Сол себепті, кәмелетке толмаған 11 шілде 2012 жылы туылған Б-ті тұрғылықты жерін өзімен бірге анықтауды сұраған.

Сот мәжілісінде талапкер Н, талабын толығымен қуаттады. Жауапкермен 2011 жылдан бері заңды некеде тұрғанын, 2015 жыл 01 ақпаннан бастап бөлек тұратынын, баласы жауапкермен тұратынын, өзі мұғалім болып жұмыс жасайтыннын, ол жауапкермен бірге Қ. ауылында бөлек пәтер жалдап тұрғанын, үй салқын болғандықтан баланы қайтадан ата-енесіне апарғанын, күйеуі ем алу үшін А. қатынап жүргенін, бірге тұрған уақытта ұрыспен өткенін, ммм айында 2015 жылы жауапкермен ұрыс болып, 2,5 жасар баланы алып, А. қаласына өз әке-шешесіне кетіп қалғанын, келесі күні барғанда, үйде бала болмағанын, оны тумаларының үйіне тығып тастағанын, екінші рет РОВД учаскелік полиция қызметкерімен барғанын, бірақ есікті ешкім ашпағанын айтып көрсетті. Сол себепті талап арызды толық көлемде қанағаттандыруды және баланың мекен жайын: А. облысы А. ауданы Қ. ауылы Ф.көшесі, 00 үй деп анықтауды сұрады.

Сот мәжілісінде талапкердің өкілі С. талап арызды қолдады және арызды қанағаттандыруды сұрады.

Сот мәжілісінде жауапкер С. талап арызды мойындамады. Талапкермен 2011 жылдан бастап заңды некеде тұрғанын,жақсы тұрғанын, А. қаласында жұмыс істегенін, одан кейін ауырғасын, А-ға қатынап ем алып жүргенін, 2014 жылы әйелі жұмысқа тұрғанын, қараша айында пәтер жалдап тұрғанын, мммммм баланы әкелгенін, өзі күзетші болып жұмысқа кіргенін, жұмыстан үйге келгенде, тамақ дайындап қоймайтынын, әйеліне бір ер адам күні –түні хабарласатынын, ажырасқысы келмегендігін, әке-шешесімен тұрғанда жақсы болғанын айтып көрсеткен. Сол себепті талап арызды қанағаттандырусыз қалдыруды сұрады.

Сот мәжілісінде жауапкердің өкілі Ш. талап арызды қолдамады және талап арызды қанағаттандырусыз қалдыруды сұрады.

Сот мәжілісінде куә ретінде жауап берген – К. талапкердің тумасы болып келеді. Тараптар жақсы тұрғанын, 1 ақпанда екеуі ұрысып қалғанда, бүкіл ағайын-тумалармен үйіне татуласуға барғанын, бірақ С-тың анасы балағат сөздер айтып, еш тыңдамағанын, сосын кетіп қалғанын айтып көрсеткен. Шынында да, әкесі болса да, балаға анасының мейірімі қажет деп санайды.

Сот мәжілісінде куә ретінде жауап берген –У. жауапкердің анасы болып келеді. Баласы мен келіні ақпанға дейін жақсы тұрғанын, сол айда әйелімен ұрысып қалып, үйге баласы немересімен бірге қайтып келгенін, әйелінің телефоның алып кеткенін, келіні басқа жігітті сүйетінін өзі айтқанын, телефоның алу үшін келгенінде, баланы сұрамағанын, тек бетінен сүйіп кеткенін, бала туғаннан бері өзінің қарауында болғанын, көмек бергенін айтып көрсеткен.

Сот отырысында А. қаласы білім бөлімінің қорғаншылық және қамқоршылық органының өкілі Ш. талап арызын қолдады, баланың жасын ескеріп, анасымен болғаны дұрыс деп, соттан талапкер Н-ның жауапкер С-ке баланың тұрғылықты жерін анықтау туралы талап арызын қанағаттандыруды сұрады.

«Неке (ерлі-зайыптылық) және отбасы туралы» Кодексінің 70 бабына сәйкес ата-аналар өз баласының денсаулығына қамқорлық жасауға міндетті, ата-аналардың өз баласын тәрбиелеуге құқығы бар және осыған міндетті.

Ата-аналардың барлық өзге адамдар алдында баласын тәрбиелеуге басым құқығы бар.

Бала тәрбиелеуші ата-аналар оның дене бітімі, психикалық, адамгершілік жағынан және рухани дамуына қажетті өмір сүру жағдайларын қамтамасыз ету үшін жауаптылықта болады.

ҚР «Неке (ерлі-зайыптылық) және отбасы туралы» Кодексінің 73 бабының 2 бөліміне сәйкес ата-аналары бөлек тұратын кезде баланың тұрғылықты жері мен заңды мекен-жайы ата-аналарының келісімімен белгіленеді.

Келісім болмаған кезде ата-аналардың арасындағы дауды баланың мүдделерін негізге алып және оның пікірін ескере отырып, ата-аналардың талап етуі бойынша қорғаншылық немесе қамқоршылық жөніндегі функцияларды жүзеге асыратын органның қатысуымен сот шешеді. Бұл ретте сот баланың ата-аналардың әрқайсысына, аға-інілері(қарындастары) мен апа-сіңлілеріне үйірлігін, баланың жасын, ата-аналардың адамгершілік және өзге де жеке қасиеттерін, ата-аналардың әрқайсысымен баланың арасындағы қарым-қатынастарды, баланың дамуы және тәрбиесі үшін жағдайлар жасау мүмкіндігін (ата-аналар қызметінің түрін, жұмыс режимін, ата-аналардың материалдық және отбасылық жағдайын және басқа да осындай жағдайларды) ескереді.

Сотпен анықталғаны, баланың туу туралы куәлігіне сәйкес 11 шілде 2012 жылы туылған Б-дың ата-анасы ретінде талапкер Н. мен жауапкер С. жазылған.

Ақтөбе қалалық сотының 25 мамыр 2015 жылғы шешіміне сәйкес тараптардың арасындағы заңды неке бұзылған.

10 маусым 2015 жылғы тұрмыстық жағдайын тексеріп қарау актісіне сәйкес Н. мына мекен-жайды тұрады: А. облысы А. ауданы Қ. ауылы Ф. көшесі, 00 үй.Үйдің ауласы, кең жер үй. Үйдің іші кең, жарық, қыста жылы, 5 бөлмеден тұрады. Тамақтануға арналған ас бөлмесі бөлек. Жалдаушы талапкерге арнайы 1 бөлме берілген. Бөлмесі жарық, керекті жиһаздармен жабдықталған. Үйді жалға алған. Н. Алға ауданы Қ. ауылының Қ. орта мектебінде бастауыш класс мұғалімі болып жасайды. Орташа табысы- 58 000 теңге.

24 маусым 2015 жылғы тұрмыстық жағдайын тексеріп қарау актісіне сәйкес С. мына мекен-жайда тұрады: А. қаласы А. көшесі №00 үй. Аталған жеке үй жауапкердің анасының атына тіркелген. Үй жаңадан 0000 жылы салынған, аула қоршалған. Төрт бөлмелі үйге 7 адам тіркелген. Зерттеу кезінде үйдің іші жарық, таза, жинақы, санитарлық-гигиеналық талапқа сай. Үйдің жалпы алаңы 93.80 шаршы метр, тұрғын алаңы 57.30 шаршы метр. Үйге газ, электрожарық, су кіргізілген. Үйдегі жиһаздар қазіргі заман талабына сай. Бөлмедегі жиһаздар рет-ретімен қойылған. 00 ммм 0000 жылы туылған Б-ға арналған бөлме бар. Бөлмеде бала жасына арналған ойыншықтар, диван, киім салатын шкаф қойылған. Ол ТОО «Б» мекемесінде А.жанармай құюшы болып жұмыс жасайды.

Сот жоғарыда көрсетілген мән-жайларды ескере отырып, бала қазіргі таңда өзін анасымен бірге қолайлы, сенімді сезінетінін анықтады, себебі бала әлі сәби, 3 жаста. Талапкер Н. жауапкердің баласымен кездесіп, сөйлесіп, араласып тұруына ешқандай қарсылық көрсетпейді.

Анасының кішкентай баласына қатысты кінәлі әрекеттері жоқ, бала осы жаста анасына бауыр басқан, ол педагог, аналық сезімді сезеді, ал жауапкер шынымен де ішкі отбасылық жағдайларының келіспеушіліктеріне байланысты, баламен араласуға кедергі келтіреді. Анасының балаға деген теріс әсері сотқа дәлелденген жоқ. Тараптардың келісімі бойынша бала ажесінде тұрған, және әжесінің көмегінен бас тартпаған. Бәрі бірге тұрғанда, анасының теріс әсерін көрген емес. Сондықтан, баланың қазіргі таңдағы анасына көзқарасын, анасының баласына деген қарым-қатынасын, баланың жасын ескере отырып, баланың анасымен қалуын дұрыс деп тапты.

Сондықтан, талапкер Н-ның талап арызы толық көлемде қанағаттандырылады.

Кодекстің 61 бабына сәйкес баланың ата-анасының екеуімен де, аталарымен, әжелерімен, аға-інілерімен, апа-сіңлілерімен (қарындастарымен) және басқа да тусытарымен араласуға құқығы бар. Ата-аналар некесінің (ерлі-зайыптылығының) бұзылуы, оның жарамсыз деп танылуы немесе ата-аналарының бөлек тұруы баланың құқығына әсер етпеуі тиіс.

Ата-аналары бөлек тұрған жағдайда баланың олардың әрқайсысымен араласуға құқығы бар. Сондай-ақ, ата-аналары әртүрлі мемлекеттерде тұрған жағдайда, баланың олармен араласуға құқығы бар.

Сонымен қатар сот, тараптарға ҚР «Неке (ерлі-зайыптылық) және отбасы туралы» Кодексінің 73 бабы 4 тармағын түсіндіреді егер ата-ана құқықтарын жүзеге асыру тәртібі туралы сот шешімі орындалмаған жағдайда, кінәлі ата-ана ҚР заңдарында көзделген жауаптылықта болады. Сот шешімі қасақана орындалмаған кезде баласынан бөлек тұратын ата-ананың талап етуі бойынша сот баланың мүдделерін негізге алып және баланың пікірін ескере отырып, баланы оған беру туралы шешім шығара алады.

ҚР АІЖК-нің 110 бабының 1 бөлігіне сәйкес, С-тан талапкер Н-ның пайдасына 991 теңге өндіргенді дұрыс деп есептейді.

ҚР АІЖК-нің 217-221 баптарын басшылыққа алып сот

Ш Е Ш І М Е Т Т І:

Талапкер Н-ның жауапкер С-ке баланың тұрғылықты жерін онымен анықтау туралы талап арызы - қанағаттандырылсын.

шілде 2012жылы туылған Б-дың, тұрғылықты жері мен заңды мекен-жайы анасы Н-мен, А. облысы А. ауданы Қ. ауылы Ф. көшесі, 00 үй деп анықталсын.

Талапкер Н-ның пайдасына жауапкер С-тан мемлекеттік баж салығы 991 (тоғыз жүз тоқсан бір) теңге өндірілсін.

Шешімге разы емес тараптар оған оның көшірмесі тапсырылған уақыттан бастап 15 күн ішінде А. облыстық сотына А. облысының кәмелетке толмағандардың істері жөніндегі мамандандырылған ауданаралық соты арқылы шағым немесе наразылық келтіруге құқылы.

Судья: Ү.

Көшірмесі дұрыс

Судья: Ү.